08/11/2021 | Administración LocalMunicipal
Ames
Aprobación definitiva da imposición da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa vinculados á actividade comercial así como da respectiva Ord. fiscal

En sesión plenaria de 2 de setembro de 2021, prestouse aprobación provisional á imposición da taxa por ocupación de terreos de uso público con mesas, cadeiras, tribunas, taboados e outros elementos análogos con finalidade lucrativa vinculados á actividade comercial, así como da correspondente ordenanza fiscal. Durante o prazo de exposición pública de trinta días hábiles (Boletín Oficial da Provincia núm.173 do 10.09.2021, no diario El Correo Gallego do 10.09.2021, no taboleiro de anuncios da sede electrónica), non se presentou ningunha reclamación, polo que o acordo de aprobación provisional quedou elevado a definitivo de forma automática. En cumprimento do previsto no artigo 70.2 da LRBRL faise público o texto definitivamente aprobado ós efectos da súa entrada en vigor que terá lugar unha vez publicado o texto definitivo. Contra o presente Acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Para xeral coñecemento publícase o texto integro que figura como anexo. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, este Concello establece a taxa por ocupación de terreos de uso público con mesas, cadeiras, taboados e outros elementos análogos con finalidade lucrativa, que se rexerá pola presente ordenanza fiscal, que atende ao previsto no artigo 57 do citado R. D. Lex.2/2004. Constitúe o feito impoñible da taxa a utilización privativa ou aproveitamento especial do dominio público municipal polos conceptos que se sinalan no título da taxa. Serán suxeitos pasivos desta taxa as persoas físicas ou xurídicas e as entidades ás que se refire o artigo 35 da Lei xeral tributaria que utilicen ou aproveiten especialmente o dominio público local en beneficio particular, conforme a algún dos supostos citados no feito impoñible. Responderán solidaria e subsidiariamente da débeda tributaria deste tributo as persoas ou entidades ás que se refiren os artigos 42 e 43 da Lei Xeral Tributaria, de acordo có previsto neles. Non se aplicarán outros beneficios fiscais que os expresamente previstos en normas con rango de lei e nos tratados internacionais.1. A cota tributaria será o resultado da aplicación da seguinte tarifa en función da superficie ocupada: 26,97 €/ano/m 2 (2,25 €/mes/m 2 ). Na determinación da cota tributaria teranse en conta as superficies mínimas obxecto de autorización de conformidade cos distintos usos recollidos na reguladora da ocupación de dominio público e espazos privados de uso público por terrazas e elementos vinculados a actividade comercial e hostaleira con fins non festivos 2. Para a aplicación do apartado 1 deste artigo terase en conta o seguinte: a) Se o número de metros cadrados do aproveitamento non fose enteiro, redondearase por defecto ata o decimal 0,5 e por exceso a partir do decimal 0,5 para obter a superficie ocupada. b) Se a ocupación excede a superficie autorizada, procederase á liquidación dos metros cadrados efectivamente ocupados computando os excesos, sen prexuízo do disposto ao efecto na ordenanza municipal que regule a ocupación de dominio público e espazos privados de uso público por terrazas e elementos vinculados a actividade comercial e hostaleira con fins non lucrativos.3. Nos supostos de extinción ou revogación da licenza, devolverase a parte proporcional incluíndose o mes natural no que se faga efectiva. Non procederá a devolución cando se trate dunha renuncia voluntaria. No suposto de celebración de procesións, cabalgatas, feiras, mercados, espectáculos, acontecementos deportivos, manifestacións ou eventos similares de interese preferente, así como pola realización de obras, esixencias dos servizos públicos ou outras actividades, sempre que requiran ineludiblemente que quede expedito o espazo ocupado pola terraza, procederase á devolución do importe correspondente ao período efectivo da suspensión da ocupación, cando a mesma sexa por un prazo superior a 15 días naturais.4. Coa solicitude da licenza deberá acreditarse a constitución e ingreso dunha garantía en función dos metros cadrados da ocupación solicitada, polo importe determinado na ordenanza municipal de ocupación de dominio público e espazos privados de uso público por terrazas e elementos vinculados a actividade comercial e hostaleira con fins non festivos. Será en todo caso unha autoliquidación provisional á conta da liquidación que se practique coa concesión da licenza. Nos supostos de denegación de licenza procederase á devolución ou cancelación da garantía. O período impositivo coincide co ano natural, excepto cando se trate de supostos de inicio da utilización privativa ou aproveitamento especial do dominio público local, neste caso abarcará dende a data da solicitude da licenza municipal ata o remate do ano natural. O devengo da taxa prodúcese o primeiro día do período impositivo. a) Cando se trate de inicio de servizos de retribución periódica, liquidarase e esixirase a taxa en réxime de autoliquidación, antes de iniciarse a tramitación do expediente de concesión ou autorización do aproveitamento solicitado. A autoliquidación efectuarse con carácter provisional a conta da liquidación definitiva que se practique coa resolución de concesión da licenza, e esixindo ao suxeito pasivo ou reintegrándolle, no seu caso, a cantidade que corresponda. As autoliquidacións de alta producirán a incorporación dos suxeitos pasivos ao padrón do período impositivo seguinte, e a taxa esixirase mediante a aprobación do padrón e notificarase colectivamente mediante edictos que así o advirtan; salvo que non resulten prorrogadas as licenzas de conformidade co establecido na ordenanza municipal que regule a ocupación de dominio público e espazos privados de uso público por terrazas e elementos vinculados a actividade comercial e hostaleira con fins non lucrativos. c) Se se realiza o aproveitamento ou utilización do dominio público municipal sen mediar concesión ou licenza, liquidarase e notificarase a débeda entendendo que o período impositivo abarca a totalidade do ano natural en curso, e esixindo o ingreso nos prazos previstos na Lei xeral tributaria, sen prexuízo de abrir o oportuno expediente sancionador por infracción. O pagamento da taxa regulada nesta ordenanza realizarase: a) Nas autoliquidacións, nas entidades financeiras ou onde establecese o Concello. En todo caso, o ingreso será anterior ó inicio do expediente de concesión ou autorización do aproveitamento interesado. b) Nas liquidacións por recibo ou censo, nas datas e entidades financeiras ou oficinas que se sinalen no edito de exposición pública do censo. En todo o relativo á cualificación de infraccións tributarias, así como das sancións que a estas correspondan estarase ó disposto na Lei xeral tributaria e na normativa de desenvolvemento. A presente ordenanza fiscal foi aprobada polo Pleno da corporación na sesión que tivo lugar o día 02.09.2021, entrará en vigor o día seguinte ao da súa publicación no Boletín Oficial da Provincia continuando vixente en tanto non se acorde a súa modificación ou derrogación.“ Ames, 2 de novembro de 2021 O alcalde, José Blas García Piñeiro